section_heading: Podaci
paragraph_text: Sa skladbom "Ne krivi me" tadašnji 21-godišnji splitski pjevač Luka Nižetić najavio je početak snimanja svog debitantskog albuma pod etiketom diskografske kuće Menart. Uslijedila je suradnja sa sarajevskim autorom Dinom Šaranom (suradnja s Crvenom jabukom, Vannom, Severinom), te producentom Đanijem Pervanom, članom Rundek Cargo orkestra, koji su u konačnici, od ukupno deset pjesama, realizirali šest. Album se stvarao na relaciji Pariz - Zagreb - Sarajevo gotovo punih godinu dana.